Un tipo de debantero centro ye aquell que se queda amán d'o punto de penalti asperando que os suyos companyeros li pasen a pilota. Son chugadors con muit buena puntería, reflexos rapedos, altos y fuertes fisicament. A sobén son criticatos por a suya manca de chuego y por estar oportunistas. Eixemplos d'istos debanters son: Gerd Müller, Ruud van Nistelrooy, Pauleta, David Trézéguet, Gary Lineker, Ian Wright, Filippo Inzaghi, Michael Owen y Martín Palermo. D'atra man, atros debanters centros retaculan bells metros de l'aria rival t'aduyar a lo centro d'o campo y recuperar o balón, por eixemplo Samuel Eto'o, Craig Bellamy, Thierry Henry y Ronaldo.